Uwargidar shugaba Buhari ta kaddamar da gina asibiti a Daura ▷ NAIJ.COM
Uwargidar shugaba Buhari ta kaddamar da gina asibiti a Daura
- Aisha Buhari ta kaddamar da gina wata asibiti a garin Daura da ke jihar Katsina domin kiwon lafiyar mata da yara
- Matar shugaban kasar ta ce zata gina asibitin ne domin agaza wa marasa galihu da miskinai a kasar baki daya
- Uwargidar mukaddashin shugaban kasar, Dolapo Osinbajo ta yaba wa Aisha Buhari a kan sadaukar wajen kyautata yanayin marasa galihu
Uwargidar shugaban kasa, Aisha Muhammadu Buhari ta kaddamar da gina wata asibiti mai gado 50 a ranar Alhamin, 18 ga watan Mayu a garin mijinta da ke Daura a jihar Katsina domin kiwon lafiyar mata da kuma yara.
Da take jawabi a lokacin kaddamar da gina a babban asibitin, Daura, Aisha Buhari ta ce zata gina asibitin ne domin agaza wa marasa galihu da miskinai a fadin kasar.
NAIJ.com ta ruwaito zewa, za a gina asibitin ne a karkashin shirin uwargidar shugaban kasa Aisha Buhari wadda aka sani da ‘Future Assured’ a matsayin wani bangare na taimako don rage mace-macen masu juna biyu da kananan yara a kasar.
Uwargidar shugaban kasa, Aisha Buhari a lokacin kaddamar da gina asibiti a Daura
Aish Buhari, duk da haka dai ta yi alkawarin gina irin wannan asibiti a sauran yankuna 6 na kasar.
KU KARANTA KUMA: Mukaddashin shugaban kasa ya gana da shugaban INEC
Dolapo Osinbajo wanda ita ce uwargidar mukaddashin shugaban kasar, Farfesa Yemi Osinbajo, wanda ta rufe wa Aish Buhari baya zuwa wajen bikin ta yaba wa matar shugaban kasar a kan sadaukar wajen kyautata yanayin marasa galihu.
Shin ya kamata shugaba Buhari ya mika wa mataimakin shugaban kasar Osinbajo mulki saboda kan al'amurran da suka shafi kiwon lafiyasa?
Hausa News Matar Shugaban Kasa Jihar Katsina
Jamb result 2017 Jaiye kuti Who is Bobrisky Blood group compatibility for marriage Npower Nigeria